ועדת הפנים והגנת הסביבה, כנסת 20, פרוטוקול מספר 704, 2018-07-25 09:38

יואב קיש: בוקר טוב.

יואב קיש: אני פותח את ישיבת ועדת הפנים והגנת הסביבה.

יואב קיש: על סדר היום צו שדה התעופה דב הוז (שינוי מועד המעבר) (תיקון), התשע"ח-2018.

יואב קיש: אני רואה שהדיון הזה הוא יחסית מצומצם.

יואב קיש: אני גם מניח שהוא לא יהיה ארוך מדי, אבל אני חייב לומר מספר מלים לפני שנקריא את הצו ונתייחס אליו.

יואב קיש: היו שיחות מקדימות לעניין ובעצם אחד הדברים שלי הפריעו זה שדיון דומה לזה נעשה בוועדת הפנים ביום רביעי ה-29 בנובמבר 2017 בשעה 8:30 בבוקר.

אריאל יוצר: גם בדיון הזה השתתפתי.

יואב קיש: לפחות יש לך את האינטגריטי ואתה לא שולח אחרים.

יואב קיש: אני אקריא לך מהפרוטוקול כמה דברים.

יואב קיש: בסך הכול זה עמוד מהפרוטוקול ואני מקריא לך.

יואב קיש: אני לא אתייחס לאיתן ברושי, טעיתם בזה.

יואב קיש: "היו"ר דוד אמסלם: מבחינת לוחות הזמנים שאתם מבקשים, עד מתי אתם רוצים את ההארכה?

יואב קיש: אריאל יוצר (אני מודה שהוא גם חבר אבל כשמגיע מה שנקרא שיימינג, כדאי שזה יהיה ברור): עד 31 ביולי 2018.

יואב קיש: איתן ברושי: אז יהיה גמור המבנה?

יואב קיש: היו"ר דוד אמסלם: תן לי.

יואב קיש: עכשיו זאת הארכה ריאלית מבחינת

יואב קיש: כם כולל מה שנקרא שלייקעס ולא תבואו עוד פעם.

יואב קיש: אריאל יוצר: כן.

יואב קיש: היו"ר דוד אמסלם: אם תבואו, זאת סתם בושה.

יואב קיש: אם אתם צריכים עוד חודש, תבקשו עכשיו.

יואב קיש: אריאל יוצר: מסכים חד משמעית".

יואב קיש: זה הפרוטוקול.

יואב קיש: אני מודה, אנחנו צוחקים אבל יש לי הרגשה שעושים אותו הדבר.

אריאל יוצר: אני אסביר.

יואב קיש: יש איזה דבר שנקרא מלכוד 22.

יואב קיש: אני מאוד לא רוצה לאשר את הצו כי בעיני, אחרי שקראתי את זה, זה נראה לי לא הגיוני, אבל מה המשמעות אם אני לא מאשר את הצו?

יואב קיש: לפי מה שהבנתי, יתקן אותי היועץ המשפטי, אנחנו סוגרים את שדה דב בעוד שבוע לערך.

יואב קיש: זה משהו שאני לא רוצה לעשות.

יואב קיש: להפך.

יואב קיש: אם כבר יש לי ויכוח, דרך אגב, אני לא רואה את זה כוויכוח עם האוצר, מבחינת האוצר אלה מספרים.

אריאל יוצר: קצת יותר ממספרים.

יואב קיש: אתה אומר שאם היה מישהו שמביא לך 5 מיליארד שקלים במקור אחר, אין בעיה, תשאיר את זה שדה דב פתוח.

אריאל יוצר: מבחינתנו זה יותר מ-5 מיליארד שקלים.

אריאל יוצר: מאחורי המספרים האלה, הפרויקט הגדול של העתקת מחנות, מאחורי המספרים האלה עומדים לפחות שני פרויקטים אסטרטגיים שאו שיבוטלו או שיוקמו.

יואב קיש: למה אני קורא מספרים?

יואב קיש: תביא לי שישה מיליארד שקלים.

אריאל יוצר: פלוס-מינוס, מעל 10 מיליארד שקלים.

יואב קיש: כל פעם המספר עולה.

יואב קיש: אתה אומר, תביאו לי איקס מיליארד שקלים ואז תשאירו את השדה פתוח.

יואב קיש: לזה התכוונתי באמירה של מספרים.

יואב קיש: ברור שלכל מספר יש משמעות.

יואב קיש: כאן אני חלוק על האוצר.

יואב קיש: אני רואה את הערך המאוד חשוב לשדה דב כעורק חיים לעיר אילת ובעניין הזה אני שותף מלא לתכנית שמוביל גם רון חולדאי.

יואב קיש: שוב, לא ניכנס לוויכוח עליה.

יואב קיש: לפי הבנתי היא הולכת להיות נדונה ברמת ראש הממשלה בשבועות הקרובים ויצטרכו לקחת החלטה.

יואב קיש: זה ברור.

יואב קיש: כרגע אנחנו כנראה נאשר את הצו כי אנחנו לא רוצים לסגור את השדה אבל אני חוזר למה שהקראתי.

יואב קיש: זאת לא התנהלות ראויה.

יואב קיש: לכן ניתן לך, אריאל יוצר, להסביר אבל כדי לחסוך לעצמנו את הזמן, בוא נקריא את הצו ואחר כך ניכנס לנושא.

גלעד קרן: צו שדה התעופה דב הוז (שינוי מועד המעבר) (תיקון), התשע"ח-2018 בתוקף סמכותי לפי סעיף 3(א) לחוק שדה התעופה דב הוז (הוראות מיוחדות), התשע"ז-2017 (להלן – החוק) ובאישור ועדת הפנים והגנת הסביבה של הכנסת, אני מצווה לאמור:

גלעד קרן: בצו שדה התעופה דב הוז (שינוי מועד המעבר), התשע"ח-2017, בסעיף 1, במקום י"ט באב התשע"ח (31 ביולי 2018), יבוא "כ"ג בטבת התשע"ט (31 בדצמבר 2018)".

אריאל יוצר: צריך להצביע.

יואב קיש: ברור.

יואב קיש: אחרי שנסיים את הדיון.

תומר רוזנר: לפני שמר יוצר מסביר, אני רוצה לציין עובדה.

תומר רוזנר: החוק קבע באופן מאוד מאוד חריג שהממשלה חייבת - והשרים הממונים הם שר התחבורה ושר האוצר – לפעול ללא דיחוי, כך נאמר בחוק, להקמת הטרמינל הזמני.

תומר רוזנר: החוק עבר בתחילת 2017 למיטב זיכרוני.

תומר רוזנר: בדיון הקודם שהיה בנובמבר 2017 התברר שהממשלה לא קיימה את החוק בצורה בוטה.

תומר רוזנר: לא עשתה שום פעולה לקידום בניית הטרמינל למרות הוראות החוק המפורשות ומסתבר שגם בתקופה שעברה מאז, מנובמבר עד יולי, הממשלה מפירה בצורה בוטה את מצוות המחוקק וצריך לראות את זה בחומרה רבה.

יואב קיש: אנחנו ניתן לאריאל יוצר להגיב.

אריאל יוצר: אני בעיקר אסביר את ההתנהלות ואני אומר את זה באמת בלי שום מידה של ציניות.

אריאל יוצר: אנחנו כפופים לחוק ומכבדים אותו.

אריאל יוצר: משתדלים, ואני באמת אומר את זה, מאוד מאוד לעמוד בכל הכללים, בהסדרים ובפרקי הזמן הנדרשים, במנגנונים ובתקנון הממשלה והכנסת במידה ואנחנו רוצים לבקש מהכנסת לתקן חקיקה.

אריאל יוצר: לפחות לעניות דעתי זו הייתה ההתנהלות גם כאן.

אריאל יוצר: בין שני הדיונים, אותו דיון עם היושב ראש הקודם בסוף שנה שעברה לבין הדיון עכשיו אתך, הנסיבות השתנו.

אריאל יוצר: זו נקוה שמאוד חשוב להסביר.

אריאל יוצר: כאשר אנחנו הגענו בסוף שנה שעברה לבקש הארכה, אנחנו באמת היינו – ואגב, גם היום – עם קבלן זוכה לבניית טרמינל זמני, אחרי שסיימנו הליכי התייעצות עם הוועדה המחוזית תל אביב, שגם זה נכתב שאנחנו חייבים לעשות, אחרי הליכי הוצאת היתר לטרמינל ואחרי שכוונת גם המחוקק וגם כוונתנו הייתה שהטרמינל הזמני יהיה אוהל עם שביל עזים.

אריאל יוצר: זה ציטוט ולא המצאה שלי.

אריאל יוצר: סיימנו עם מפרט בגלל דרישות כאלה ואחרות שאני לא מלין עליהן אבל הן עובדה של טרמינל בסך של 60 מיליון שקלים.

אריאל יוצר: לכן לוחות הזמנים דאז עם הכוונה לבנות, התארכו.

אריאל יוצר: לכן הגענו לכאן מתוך כוונה לבנות ומתוך כוונה לבקש את אותה הארכה.

אריאל יוצר: במקביל, כאשר הדיון הסתיים קרה – בעיקר בעיני – דבר משמעותי שגם לנו לחשוב מחדש ואתה יודע את זה, זה לא סוד, אבל בסופו של דבר תכלית החוק הייתה – וזה הסעיף המהותי ואני חושב שתומר יסכים אתי בעניין הזה – בסעיף המהותי שלו היא שהשדה האזרחי יתפנה עם השדה הצבאי.

אריאל יוצר: זה נאמר במפורש בחוק.

אריאל יוצר: זה הסעיף המרכזי והמהותי וזאת גם הפרשנות המשפטית שאנחנו מקבלים.

אריאל יוצר: מועד הפינוי של השדה הצבאי הוא עובדה מוגמרת.

יואב קיש: זאת לא עובדה.

יואב קיש: הוא מתוכנן מוגמר.

אריאל יוצר: הוא מתוכנן מוגמר.

אריאל יוצר: הוא נחתם בכתב בהתאם ומכוח החוק ונאמר על ידי שר הביטחון שהוא ביולי 2019 מפסיק את הטיסות ובנובמבר 2019 מפנה את השטח.

אריאל יוצר: דרך אגב, אנחנו כבר שילמנו לצבא מיליארד שקלים כדי שיעביר את השדה הצבאי משדה דב לחצור ועוד מיליארד שקלים בדרך.

יואב קיש: מאיפה הכסף?

אריאל יוצר: מרמ"י.

אריאל יוצר: על בסיס אותו מנגנון מאוד גדול של 35 מיליארד שקלים הוצאות להעתקת מחנות מאזורי ביקוש לפריפריה ומהקרקע שמתפנה שהיא באזורי ביקוש והיא בהיקפים מאוד מאוד גדולים מדינת ישראל אמורה לקבל הכנסות כי היא תמכור אותן לייעודי קרקע אחרים.

יואב קיש: רק תזרימית רמ"י מממן?

אריאל יוצר: לא.

אריאל יוצר: מה זה תזרימית?

אריאל יוצר: זה נכון שיש כאן אירוע תזרימי שבו קודם כל רמ"י משלמת ואחר כך מוכרת את הקרקע ולא רק שמכסה את ההוצאה אלא גם אמורה להרוויח, שזה דבר לגיטימי וטוב.

צחי דוד: היא לא לוקחת את זה הביתה, זה עבור הציבור.

יואב קיש: ברור.

אריאל יוצר: זה הרציונל של המהלך.

אריאל יוצר: מאחר ושר הביטחון חתם בכתב ידו על מכתב מכוח החוק שאומר שהוא ביולי 2019 מפנה, אנחנו חשבנו שזאת לא התנהלות הגיונית ואחראית להוציא 60 מיליון שקלים, הרי בסוף גם צריך לבנות את הדבר הזה וגם זה לוקח זמן, להוציא 60 מיליון שקלים בשביל אירוע זמני שלא יארך בשום סיכוי ומצב יותר משנה.

יואב קיש: בשום סיכוי ומצב, אני לא בטוח.

אריאל יוצר: בסדר, מסכים.

אריאל יוצר: על בסיס העובדות הידועות לנו כרגע שהצבא הולך ביולי 2019.

אריאל יוצר: דרך אגב, גם על פי אותה תכנית חולדאי שאתה ציינת, הצבאי הולך.

אריאל יוצר: אני לא חושב שלאף אחד אין מחלוקת.

יואב קיש: לא.

יואב קיש: הצבאי הולך.

אריאל יוצר: לכן מרגע שהוא הודיע מכוח החוק מתי הוא עוזב, היה נראה לנו מיותר ולא אחראי מבחינת שמירה על הקופה הציבורית וניהול כספי הציבור להוציא 60 מיליון שקלים בשביל טרמינל שהוא זמני בלבד ולמעשה לא מוריד ולא מוסיף כי הטיסות, בהינתן שאתה מאשר את הצו, ממשיכות כרגיל עד למועד הפינוי ואז שני השדות מתפנים בהתאם למה שכתוב בחוק.

אריאל יוצר: לכן אחרי שהצו אושר לנו בדיון הקודם בוועדה, עשינו באופן אקטיבי צעדים לבקש מהממשלה ואחר כך מהכנסת לבטל את אותו סעיף שמחייב אותנו לבנות את הטרמינל הזמני.

יואב קיש: לא, לדעתי לא הגעתם לכנסת.

אריאל יוצר: זה מה שתכננו.

אריאל יוצר: לא הגענו.

יואב קיש: ביקשתם רק מהממשלה.

אריאל יוצר: אתה צודק.

אריאל יוצר: אתה גם מאוד בקיא בפרטים.

אריאל יוצר: לתקן חוק כשאתה לא מחפש מנגנונים שמקצרים את התהליך, ולא חיפשנו כאלה, זה לוקח זמן.

אריאל יוצר: אתה מנסח אותו, אתה מעביר אותו להערות המשרדים הרלוונטיים, אתה מפיץ אותו באתר משרד המשפטים ומחכה להערות הציבור, אתה מקבל בחזרה את הערות הציבור.

אריאל יוצר: זה תהליך.

יואב קיש: אני שואל את עצמי איך הוא לא הגיע לחוק ההסדרים.

אריאל יוצר: לא נפל לנו חוק הסדרים.

אריאל יוצר: אם לא היו שלושה דיונים בממשלה על האירוע הזה, גם היינו מגיעים לכנסת ודנים בעניין הזה.

אריאל יוצר: כמו שאמרת, נערכו כבר שלושה דיונים בעניין הזה, שניים במליאת הממשלה ואחד של ראש הממשלה עם משרד המשפטים, ואנחנו לפני דיון אחד נוסף שבו אנחנו אמורים – לא אנחנו, הממשלה אמורה – לקבל החלטה פעם נוספת.

אריאל יוצר: ארבע פעמים כבר דנו בזה באופן פורמלי, בהחלטות פורמליות, כולל אתם עם חוק ובכולם היה כתוב ששני השדות האלה מתפנים ועל בסיס הדבר הזה בנינו תזרים מאוד גדול של 35 מיליארד שקלים, מערכת התכנון תכננה את התוואי של הקו הירוק בתל אביב שעובר ומתוכנן ויבוצע על בסיס זה שהשדה מתפנה שם.

אריאל יוצר: על בסיס החלטות פורמליות אנחנו עשינו מהלכים שלעשות להם עכשיו רוורס אינג'ינירינג זה אירוע מקרו.

אריאל יוצר: לכן מי שיקבל את ההחלטה בעניין הזה, זה קודם כל הדרגים הבכירים ביותר בממשלה ואחרי כן, על בסיס מה שהם יקבלו, אנחנו נבוא לכאן.

אריאל יוצר: זה סדר הדברים.

אריאל יוצר: היה חשוב לי לומר שלכן זו ההתנהלות.

אריאל יוצר: בדיון הקודם לא התכוונו להגיע לכאן ולומר דברים ולא ליישם אותם.

אריאל יוצר: תמונת המצב כמו שהבנו אותה השתנתה ולכן הגענו לאן שהגענו.

יואב קיש: מתי עבר החוק האחרון שהכנסת העבירה בנושא שדה דב?

אריאל יוצר: לא הארכות צו.

אריאל יוצר: מתי חוקק החוק?

עמית שטאובר: במרס 2017.

יואב קיש: בעצם למה לא התחלתם מיידית בטרמינל?

אריאל יוצר: לא.

אריאל יוצר: התחלנו.

אריאל יוצר: צריך לפרסם מכרז, צריך לעשות מפרט, צריך לדלג.

אריאל יוצר: אין שם תב"ע והיו צריכים ללכת להלכת האפיפיור, לסעיף 266(ה) ולבקש היתר ללא תכנית, להתייעץ עם מינהל תכנון.

יואב קיש: אני אומר לך איך אני רואה את זה כרגע.

יואב קיש: אנחנו בסיטואציה מורכבת כי בסופו של דבר יש לנו את החוק שמחייב להקים את הטרמינל הזה.

יואב קיש: מצד שני אם באמת הצבא יעזוב – דרך אגב, השאלה אם זה יהיה יוני או נובמבר כי אם הצבא רק בנובמבר מפנה את השטח, השאלה אם הטיסות האזרחיות מפסיקות עם הצבאיות, עם הפינוי.

העמית שטאובר: מכתב של שר הביטחון מדבר על תאריך מאוד מאוד ברור, 1 ביולי הפסקת טיסות.

העמית שטאובר: זה המועד שנקבע בחוק.

העמית שטאובר: הפסק הפעילות.

יואב קיש: לא הפינוי.

אריאל יוצר: דה פקטו השדה האזרחי ברמה התפעולית הוא אורח של הצבאי.

יואב קיש: לא יהיה מגדל פיקוח.

אריאל יוצר: לכן הוא לא יכול לטוס לשם.

יואב קיש: בואו נעשה סדר בעניין הזה.

יואב קיש: אם באמת תישמר המדיניות של הממשלה והכנסת תתכנס באוקטובר אחרי הפגרה לא תחליט אחרת וילכו לסגירה מתוכננת בקיץ 2019, אני אומר לך שאם זו ההחלטה ונגיע לסוף דצמבר, אני מסכים אתך שלא הגיוני לבנות טרמינל זמני.

יואב קיש: זה בזבוז כסף וחבל.

יואב קיש: צריך למצוא פתרון חוקי שיאפשר להתמודד עם החוק, בין אם זה תיקון חוק או משהו כזה, וללכת למסלול הזה.

יואב קיש: בסופו של דבר אני אומר שנקודת המבחן הבאה תהיה בסוף דצמבר.

יואב קיש: לא יודע אם יהיו בחירות או לא יהיו בחירות, אם אני אהיה כאן או מישהו אחר, אבל בהנחה שאנחנו נהיה לפחות סביב אותו שולחן או שהיושב ראש הבא, אם זה לא יהיה אני, ייקח את הפרוטוקול ויקרא מה אמר היושב ראש הנוכחי.

יואב קיש: אם נגיע לתאריך הזה והצפי הוא שבקיץ 2019 כולם עוזבים, נכון, לא צריך טרמינל זמני, חבל על הכסף וצריך למצוא פתרון חוקי להימנע מהבנייה.

יואב קיש: זה אני אומר חד וחלק.

יואב קיש: המידע הזה לא צריך להתקבל ב-29 בדצמבר אלא הוא צריך להתקבל לכל המאוחר ב-14 באוקטובר, אז הכנסת מתכנסת.

יואב קיש: זאת אומרת, כבר בשבוע הראשון של הכנסת צריך להיות מימוש משפטי למניעת בניית הטרמינל הזמני, בהנחה והמסלול הוא כפי שאתה מתאר אותו.

יואב קיש: אני אומר לך שאם אני אגיע עוד פעם לסוף דצמבר וזה יהיה הפתרון שלך והוא לא יהיה, תהיה לי בעיה לאשר עוד פעם את הסיפור הזה כי לעשות טלאי על טלאי ובדרך הזו לא לבנות את הטרמינל, זה לא ראוי.

יואב קיש: אני אומר לך שאני מרגיש עם זה מאוד לא נוח.

יואב קיש: זה נתיב אחד.

יואב קיש: הנתיב השני.

יואב קיש: למרות הוודאות – אני באמת חייב לציין לשבח את הוודאות בניבוי העתיד שלך בנושא פינוי השדה - - -

אריאל יוצר: לא.

אריאל יוצר: אני זהיר מאוד.

אריאל יוצר: אני מסייג את הדברים שלי.

יואב קיש: אני רואה כאן בכנסת למשל חקיקה שחתמו עליה 70 חברי כנסת, אני ביניהם כמובן, ואני אפילו אציין שאני אחד היוזמים שלה, שמנסה לשמר את שדה התעופה שדה דב לאורך זמן.

יואב קיש: גם כאן הנושא של טרמינל זמני כפי שמתואר, הוא לא בהכרח מתאים.

יואב קיש: למה?

יואב קיש: כי הטרמינל הזמני הזה הוא באמת נעשה מחשיבה של זמניות ואם אנחנו הולכים למתווה של עיריית תל אביב לצורך העניין, למתווה חולדאי, שבו השדה נשאר לתקופה ארוכה, לא נדבר על שנה-שנתיים אלא אפילו יותר מזה, נכון לעשות רגע חשיבה מחודשת ולבנות את זה כמו שצריך ולא להיות בסיטואציה שאנחנו מהר מהר מוציאים 60 מיליון שקלים שהלכו לפח גם בשיטה הזאת.

יואב קיש: זאת אומרת, גם לתפיסתי כנראה שהבנייה של התכניות וההיתר לא בהכרח זה הפתרון ואני בהחלט חושש לבזבוז כספי ציבור גם בעניין הזה.

יואב קיש: אז המשמעות תהיה אחרת.

יואב קיש: זה אומר שבאוקטובר, אחרי שנחזור, יכול להיות שהנתיב השני עוד לא הושלם אבל נדע שהנתיב שאתה תיארת לא עומד, אנחנו הולכים לנתיב של השארת שדה דב למתווה ארוך זמן, לא זמני.

יואב קיש: אני אומר שוב, הכול בכפוף, אני לא נביא, כך שלא ישתמע מדבריי כאילו אני עכשיו מבטיח לתושבי אילת, למרות שאני נלחם שם, ואני עוד לא יודע לאן זה הולך.

יואב קיש: אני זהיר בדבריי בעניין הזה אבל אז, במקרה הזה, יצטרכו לעשות חשיבה מחודשת גם תכנונית וביצועית כדי לאפשר.

אריאל יוצר: ותקציבית.

יואב קיש: הכול.

יואב קיש: כל החבילה ביחד.

יואב קיש: גם אז כנראה שבסוף דצמבר לא יהיה עדיין טרמינל זמני כפי שאמור להיות.

יואב קיש: לכן גם במקרה הזה יצטרך לבוא לכאן שינוי חקיקה שאנחנו נצטרך להעביר אותו.

יואב קיש: אם שינוי החקיקה הזה יהיה במהלך, בקריאה ראשונה, וצריך עוד כמה חודשים – אני כמובן לא אהיה זה שיעמו בפרץ ויאמר לא.

יואב קיש: עכשיו אני אומר את זה גם לצד השני, אני לא רוצה להיות במקום שהכול רק דיבורים.

יואב קיש: המקום הזה, הוא מאוד בעייתי.

יואב קיש: לומר כאן פוזיציה, אני לא אחדש אבל זה לא אמיתי כי בסוף אין לי אינטרס לסגור את השדה אפילו ליום אחד.

יואב קיש: לכן אני לא אבוא ואומר משהו שאני לא הולך לעמוד מאחוריו.

יואב קיש: כשאני אומר משהו, אני עומד מאחורי.

יואב קיש: לכן אני אומר שאני אהיה בנקודה מאוד לא נעימה.

יואב קיש: אני ארגיש מאוד לא נוח שאולי מצפצפים על חוק.

יואב קיש: אני לא אוהב להיות שם ואני לא רוצה להיות שם.

יואב קיש: אני מבקש מכם לעשות את העבודה ולייצר את תקופת הזמן שאתם מקבלים עכשיו כדי למנוע את הדיון המביש הזה שיכול להיות בסוף דצמבר ונוכל לפחות להביא ודאות לכל מי שרלוונטי בעניין הזה.

יואב קיש: מישהו רוצה להתייחס?

יואב קיש: לא.

יואב קיש: אני מבקש, יוצר, דיווח לוועדה לפני התכנסות המושב.

יואב קיש: בשבוע הראשון של אוקטובר.

אריאל יוצר: אנחנו מעדכנים שוטף.

תומר רוזנר: בכתב.

יואב קיש: עדכון רשמי בשבוע הראשון של אוקטובר על עמדת האוצר והממשלה, מה הולכים ואיך הולכים כדי שנדע להיערך ולא ניזכר עוד פעם ב-29 בנובמבר.

אריאל יוצר: בסדר גמור.

יואב קיש: אני מעלה להצבעה.

יואב קיש: מי בעד אישור צו שדה התעופה דב הוז (שינוי מועד המעבר) (תיקון), התשע"ח-2018 כפי שפורסם?

יואב קיש: בעד – פה אחד צו שדה התעופה דב הוז (שינוי מועד המעבר) (תיקון), התשע"ח-2018 נתקבל.

יואב קיש: הצו אושר.

יואב קיש: ההחלטה התקבלה.

יואב קיש: הישיבה נעולה.

יואב קיש: תודה.